**ГОДИШЕН ОТЧЕТЕН ДОКЛАД ЗА ДЕЙНОСТТА НА**

**НЧ ”Христо Ботев -1928” за 2023 г**

Има един уникален културен феномен от световна величина, един само наш си модел и това е българското Читалище. Съвременното читалище е наследник на българската самодейност през периода на Възраждането. Целта му е била една – съхраняване на традиционните български ценности и добродетели. Там е създадено мястото на просвещение, което и до днес е така

 Докладът за дейността на Народно читалище ”Христо Ботев -1928” с.Големаните отчита изпълнението на дейностите по Годишната програма за развитие на читалищната дейност, разработена в изпълнение на Закона за народните читалища, културния календар, реализираните проекти и внесените отчети за дейността му през 2023 година.

В изпълнение на Чл.10 от Закона за народните читалища, НЧ ”Христо Ботев -1928” е вписано в Регистъра на народните читалища към Министерство на културата под №2007. Регистрацията е направена през 1997 г.

На 01.08.2023 г. е извършена пререгистрация на читалището в Агенция по вписванията гр.Велико Търново, поради промяна в ръководството на читалището.

 Организационната структура на читалището е следната:

* Върховен орган – Общо събрание от всички читалищни членове
* Настоятелство на читалището в състав:

Председател: Катя Георгиева

Членове: Величко Янков

 Пенка Тодорова

* Проверителна комисия:

 Светослав Томов

 Иван Янков

 Димитър Атанасов

Членовете и на двете ръководства извършват дейността си без трудово възнаграждиние.

Народно читалище ”Христо Ботев -1928”с.Големаните е организация с нестопанска цел. Ангажирана със запазването и развитието на културните и народни традиции, художествено творчество и самодейност.

 Читалището е учредено през далечната 1928 г. - културно просветна организация с 95 годишна история, превърнало се в основен център за развлекателни дейности за жителите и мястото за обмен на информация и хранилище на нематериалното културно наследство, на предаване на традиционни знания и умения между поколенията.

Читалищната дейност - работата на читалището е насочена към възраждане и развитие на традиционната художествена култура, запазване на обичаите, празниците и традициите.

Основните дейности са: провеждане на различни културни събития,

тържества, развлекателни програми , концерти и други.

Нашето читалище е място за развитие на творческата дейност и комуникация на населението от всички възрастови категории - за всеки човек, независимо от неговата възраст, политически възгледи, социален статус и интереси, обслужва населените място с. Големаните, Малчовци, Върлинката и Нацивци.

През отчетния период бяха проведени заседания на читалищното настоятелство, на които разгледаха въпросите на планирането и организирането на ремонтните и подобрителни дейности на читалището, организиране празника по случай 95 г. от създаването на НЧ „Христо Ботев -1928“, приемане на нови членове, подаване заявление до община Велико Търново за ползване 50 декара земя от общинския поземлен фонд, съгласно & 6 от Преходните и заключителни разпоредби на Закона за народните читалища. Проблемите и перспективи за развитие на творческата и читалищната дейност. Приемане план програмата на читалището за идната година и др.

Към настоящия момент членовете на читалището са 92. Ново постъпилите членове през настоящата година са 42.

Към читалището няма разкрита библиотека. През настоящата година бяха систематизирани и подредени всички налични книги. Читалището разполага с 430 книги, достъпни за всички жители. Няма интернет връзка.

През 2023 г. бяха проведени следните мероприятия за опазване, възраждане, съхраняване на народните традиции и обичаи:

Проведен бе честването на Трифон зарезан на 14 февруари с обичайните традиции за този празник, както и организиране на празничен обяд и веселие с проведен конкурс за най добро вино; Отбелязан бе денят на жената 8 март с присъствието на хора от Кметство Големаните организиран от Кметския наместник с тържество с богата програма и подарък за всички присъстващи жени.

На 6 май – Гергьовден се проведе тържество в НЧ „Нов Живот“ с. Малчовци

На 7 октомври в салона на читалището бе организиран юбилейния празник по случай 95 години от основаването на НЧ „Христо Ботев-1928“. Празника се проведе тържествено в присъствието на видни гости от Община Велико Търново, Регионалния исторически музей, кмета на Килифарево, настоящия и предходния кметски наместник на с.Големаните, дарители и жители и гости на Кметство с. Големаните. Отслужи се тържествен водосвет от Негово Високопреосвещенство -Великотърновски Митрополит Григорий. Изнесена беше беседа от д-р Иван Църов – директор на РИМ – Велико Търново за Тракийското погребение открито край с. Големаните. Гостуваха едни от най-изявените танцови и певчески групи на Велико Търново: вокална група „Пеещи камбанки“ с ръководител Владимир Габров и ансамбъл „Българче“ с ръководител Петър Петров. Рецитира се стихотворение „Големаните“ с автор потомък на местни жители на селото. Връчени бяха грамоти за дългогодишна читалищна дейност на членове на читалището. Празникът завърши с богата почерпка.

Отбелязан беше и традиционния празник на селото с празненство и томбола.

Голяма част от жителите и гостите на селото посрещнаха новата година в салона на читалището с веселие, танци и новогодишна заря.

**Финансиране на читалището:** Основно дейност на читалището се финансира със средства от общинския бюджет. Съгласно Чл. 21 от ЗНЧ, читалището набира средства и от членски внос, дарения и др.

През 2023 година бяха получени допълнителни средства от

общинския бюджет за читалищна дейност по културния календар на читалището за организиране празника на НЧ „Христо Ботев -1928“ по случай 95 години от основаването му.

Сградата на читалището е предоставена за безвъзмездно ползване от Община Велико Търново. Представлява масивна конструкция от 93 кв.м. на един етаж състоящ се от салон, сцена, гримьорна и входно антре.

Материалната база на читалището е в сравнително добро състояние. Санитарно-хигиенните условия се поддържат на необходимото ниво и се оказва контрол по използване на съоръженията, оборудването и залите.

През настоящата година:

- направен е ремонт на покрива на читалището на стойност 1697 лв от субсидираните средствата от Общинския бюджет.

-направено е частично боядисване на салона на читалището, и фоайето - дарение

-извършено бе почистване и освежаване на салона на читалището, за което се обединиха доброволци от с.Нацовци, Малчовци и с.Големаните

-поставени са мрежи на прозорците -дарение

-започна се почистване и облагородяване двора на Читалището и кметството

-поставено е Информационно табло за Гробницата на тракийския династ край с.Големаните

 Благодаря на всички за моралната подкрепа и за много културни и творчески прояви за напред.

 Да работим по набавяне на информация за местни легенди, предания, песни и др. насочени към съхранение на местния фолклор.

Съхраняването и предаването на традициите ще си остане основна цел в дейността ни, и желанието ни за създаване на самодейна танцова група да се реализира.

 Поводи за празници има много и те започват още с първия ден от Новата година.

Едно е сигурно - самодеецът е човек, който има дух. И този дух го съхранява и превежда по трудния път на твореца!

Благодарим на всички, които са винаги с нас.

Да работим съвместно с всички жители на Кметство Големаните и с НЧ „Нов живот“ село Малчовци.

 Считаме, че през изминалата година постигнахме много, като оценяваме и възможностите да се работи за още по-добри резултати. Читалището се утвърди като обществено - значима институция със собствен принос. Ще търсим възможности за кандидатстване по проекти и програми.

 И накрая, бих искала да завърша, с тези редове, които много ми харесват, които ги чета и препрочитам и съм с убеждението, че нашето читалище ще се възражда, и то според новите изисквания на живота – като място, осигуряващо достъп до култура и информация, нужни на всеки човек. И нещо много важно – като място, където може да се осъществи повелята на времето, важна не само у нас, но и в целия глобализиращ се свят – обучение цял живот, творческо дълголетие.

 Като председател и от името на Читалищното настоятелство, Благодарим за оказаното доверие и работа през 2023г.

 Председател на НЧ “Христо Ботев-1928“ с. Големаните

Катя Георгиева:

**Списъчен състав на читалищното настоятелство и проверителната комисия**

**при НЧ „Христо Ботев-1928“ с. Големаните**

**Настоятелство на читалището:**

Председател: Катя Георгиева

Членове: Величко Янков

 Пенка Тодорова

 **Проверителна комисия:**

 Председател: Светослав Томов

 Членове: Иван Янков

 Димитър Атанасов

Председател:

 /Катя Георгиева/